CELEX: 62022TN0125
Language: mt
Date: 2022-03-08 00:00:00
Title: Kawża T-125/22: Rikors ippreżentat fit-8 ta’ Marzu 2022 – RT France vs Il-Kunsill

4.4.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 148/47
            
         
      Rikors ippreżentat fit-8 ta’ Marzu 2022 – RT France vs Il-Kunsill
      (Kawża T-125/22)
      (2022/C 148/64)
      Lingwa tal-kawża: il-Franċiż
      
         Partijiet
      
      
         Rikorrent: RT France (Boulogne-Billancourt, Franza) (rappreżentant: E. Piwnica, avukat)
      
         Konvenut: Il-Kunsill tal-Unjoni Ewropea
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  tannulla d-Deċiżjoni tal-Kunsill (PESK) 2022/351 tal-1 ta’ Marzu 2022 li temenda d-Deċiżjoni 2014/512/PESK dwar miżuri restrittivi fid-dawl tal-azzjonijiet tar-Russja li jiddestabilizzaw is-sitwazzjoni fl-Ukrajna;
               
            
                  —
               
               
                  tannulla r-Regolament tal-Kunsill (UE) 2022/350 tal-1 ta’ Marzu 2022 li jemenda r-Regolament (UE) Nru 833/2014 dwar miżuri restrittivi fid-dawl tal-azzjonijiet tar-Russja li jiddestabilizzaw is-sitwazzjoni fl-Ukrajna;
               
            
                  —
               
               
                  tikkundanna lill-Kunsill tal-Unjoni Ewropea għall-ispejjeż kollha;
               
            bil-konsegwenzi kollha legali.
      
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka erba’ motivi.
      
                  1.
               
               
                  L-ewwel motiv ibbażat fuq il-fatt li l-konvenut naqas milli jirrispetta d-drittijiet tad-difiża kif ukoll naqas milli josserva l-prinċipju ta’ kontradittorju, hekk kif iggarantiti mill-Artikoli 41 u 48 tal-Karta tad-Drittijiet Fundamentali tal-Unjoni Ewropea.
               
            
                  2.
               
               
                  It-tieni motiv ibbażat fuq il-fatt li l-konvenut naqas milli josserva l-libertà ta’ espressjoni u ta’ informazzjoni ggarantita mill-Artikolu 11 tal-Karta tad-Drittijiet Fundamentali.
               
            
                  3.
               
               
                  It-tielet motiv ibbażat fuq il-fatt li l-konvenut naqas milli josserva l-libertà ta’ intrapriża protetta mill-Artikolu 16 tal-Karta tad-Drittijiet Fundamentali.
               
            
                  4.
               
               
                  Ir-raba’ motiv ibbażat fuq il-fatt li l-konvenut naqas milli josserva l-prinċipju ta’ nondiskriminazzjoni li jirriżulta mill-Artikolu 21 tal-Karta tad-Drittijiet Fundamentali.